open-index/open-wikipedia-markdown huggingface dataset:
Бӯгинакҷорӯб

**Бӯгинакҷорӯб**, **говҷорӯб**, **деҳқонҷорӯб** () — гуная аз гиёҳони яксола.

Пояи рости сершох (30 — 100 см), барги паршакл, гули майдаи зард, гултӯдаи сабадшакл дорад. Июл — сент. гул карда, авг. — окт. тухм мебандад. Дар Тоҷикистон ҳамчун алафи бегона дар боғу киштзор, заминҳои партов, канори роҳу наздикии истиқоматгоҳҳо, дашту марғзор мерӯяд. Бо мақсади давоӣ баргҳои навруста (баҳорон) ва баргу поя (тирамоҳ)-и бӯгинакҷорӯбро кор мефармоянд. Растаниро баъди ғундоштан дар ҷои сояи шамолрас хушкондан лозим аст.

Табибони халқӣ сабадаки гули дар асал қиёмшудаи бӯгинакҷорӯбро чун давои рафъи заъфи дил тавсия медиҳанд. Бо шираи баргу пояи наврустаи он амрози пӯст (хоришак, шукуфа)-ро табобат мекунанд. Аз барги хушки бӯгинакҷорӯб барои муолиҷаи шукуфа марҳами 10-фоиза таҳия карда мешавад. Ҷӯшоби баргу пояи он (як чумча алафро дар як истакон об 10 дақиқа меҷӯшонанд, баъд полида пеш аз хӯрок як чумчача менӯшанд) давои хуби иштиҳоовар аст. Муқаррар шудааст, ки шираи бӯгинакҷорӯб инкишофи микробҳои бемории сӯхтагиро бозмедорад, қобилияти сироятангезии онҳоро барҳам медиҳад. Дар амалияи тибби муосир аз бӯгинакҷорӯб барои табобати зиқи нафас доруи «Диметулен» тайёр карда мешавад.

## Эзоҳ

## Адабиёт
* Ковалёва Н. Г., Лечение растениями, М., 1972;
* Турова А. Д., Лекарственные растения СССР и их приминение, М., 1974;
* Гаммерман А. Ф., Гром И. И., Дикорастущие лекарственные растения СССР, М., 1976;
* Ходжиматов М., Дикорастущие лекарственные растения Таджикистана, Д., 1989.
Ордени Ҷумҳурӣ (Испания)

**Ордени Ҷумҳурӣ** () — ордени шаҳрвандӣ, ҷоизаи Ҷумҳурии Дуюми Испания, ки соли 1932 аз ҷониби Кортес (парламент)-и он таъсис ёфтааст.

Ин орден барои додани хидматҳои шаҳрвандӣ ва низомӣ дар ҷумҳурӣ пешбинӣ шуда буд.  Вай дорои 4 дараҷа ва медал, инчунин нишони сарисинагии фарқияти коллективӣ барои мукофотонидани қисмҳои ҳарбӣ ва ғайра буд.

Пас аз  дар соли 1939, генерал Франко орденҳои ҷумҳуриявиро бекор кард ва орденҳои кӯҳнаро қисман барқарор кард.

## Галерея

File:L'ordre de la République d'Espagne Grootofficier 1932 1939 2.jpg|Ситораи орден
File:Grootkruis van de Orde van Verdienste van de Spaanse Republiek.gif|Нишони орден
File:Orde van de Spaanse Republiek in Ballingschap.gif|Медали орден


## Эзоҳ

Гурӯҳ:Орденҳои Испониё
Красное (деҳа, м. Краснопахорское)

**Красное** () — деҳа дар ҳавзаи маъмурии Троитск, шаҳри Маскав. Тобеъи маҳал (поселение)-и Краснопахорское.

Аҳолӣ — 419 нафар (2010).

## Эзоҳ
Говпечак

**Говпечак** () — рустании бисёрсола.

## Тавсифоти гиёҳшинохтӣ
thumb|left|Говпечак.
Пояи бемӯяки печанда (дарозиаш то 3 м), баргҳои байзашакл ё секунҷа дорад. Гулаш сафед, баъзан сурх ё гулобӣ. Аз моҳи май то сентябр шукуфта, тухм мебандад. Говпечак дар Украина, Белоруссия, Қрим, қисми аврупоии Русия, Сибири Шарқӣ, Осиёи Марказӣ вомехӯрад. Дар соҳили дарёҳо, кӯлу ҷӯйбор, канал, ботлоқзор, байни дарахтони боғу токзор ва киштзорҳо месабзад. Дар Тоҷикистон гиёҳи худрӯй аст. Чун рустании ороишӣ парвариш карда мешавад.

## Хосиятҳои давоӣ
Говпечак рустании давоӣ мебошад. Онро дар давраи гулшукуфт ҷамъ оварда, реза (то 20 см) ва даста карда мехушконанд. Дар таркиби решаи говпечак глюкозиди конваолвулин ва 8-8,5 % моддаи даббоғӣ мавҷуд аст. Табибони мардумӣ ҷӯшоб ва нақеи решапояи говпечакро чун воситаи исҳоловар тавсия медиҳанд. Мардуми Осиёи Марказӣ хокаи алафи говпечакро барои дармони ҷои сӯхта ба кор мебаранд. Говпечак давои пешоброн, оромибахш ва хунбанд аст. Бо ин мақсад 15 г хокаи решаи онро дар 300 мл об 7-8 дақиқа ҷӯшонида, 2 соат дам медиҳанд ва сипас рӯзе 3 бор 1/4-1/3 истаконӣ меошоманд. Барои нарм кардани дарун 20 г хокаи решаи говпечакро дар 200 мл об ҷӯшонида, 2 соат дам медиҳанд ва рӯзе 1-2 бор 100-мл-ӣ дар дили наҳор менӯшанд. Говпечак барои шустани захми пӯст ва тарбандӣ истифода мешавад.

## Эзоҳ

## Адабиёт
* Комаров Б. М. Определитель растений Северного Таджикистана. Д., 1967;
* Смольяникова Л. А. Флора Европейской части СССР. Л., 1981;
* Губанов И. А. Иллюстрированный определитель растений Средней России. М., 2004.

## Сарчашма
*
Пол Гоген

**Эже́н Анри́ Пол Гоге́н** ( ; ) — рассоми фаронсавӣ, яке аз саромадони импрессионизм ва символизм дар санъати тасвирӣ.

## Зиндагинома
Пас аз хидмати сарбозӣ (1871) дар Порис ба наққошӣ алоқа пайдо мекунад (К. Кора, Э. Манэ, Гоген Курбе аз идеалҳои ӯ буданд) ва тадриҷан худ ба кашидани расму тасвир мепардозад. Соли 1876 дар Солона бори нахуст мусаввараи хешро ба намоиш мегузорад; осори импрессионистҳоро ҷамъоварӣ карда, бо К. Писсаро, ки дар ташаккули ҳунарии ӯ таъсири бузурге гузоштааст, ошно мешавад. Солҳои минбаъда ба таври муназзам дар намоишгоҳҳои импрессионистҳо ширкат карда, дар доираҳои мусаввирон машҳур мешавад. Аммо бар асари буҳрони соли 1883 аз шуғли хеш маҳрум гашта, баъдан бо тасмими қатъӣ куллан ба санъат рӯ овард. Осори муосиронаш П. Сезанна, ки дар ин муддат аз импрессионизм хеле дур рафта буд ва Ж. Сёра ба Гоген таъсири бузург расониданд. Аммо тасвирҳои ӯ ба мисли дигар импрессионистҳову рассомони наздик ба онҳо дар миёни ҷамъият муваффақият пайдо накарданд. Соли 1887 аввал ба Панама, сипас ба ҷазираи Мартиник сафар мекунад. Гоген зери таъсири табиати тропикӣ дар он ҷо бо шавқи тамом як силсилаи наққошиҳое дар матоъ меофарад, ки бори нахуст нишонаҳои сабки хосси ӯ намоён мегарданд. Аммо аз фақру нодорӣ дубора ба Порис баргашта, баробари рассомӣ ба сафолсозӣ ва ҳайкалтарошӣ низ мепардозад ва аз пешсафони ҷараёни навзуҳуре мегардад, ки он баъдан постимпрессионизм ном гирифт. Соли 1891 ӯ ба Полинезия (воқеъ дар ҷазираҳои Таити) рафта, то охири умр дар он ҷо монд ва дар асарҳояш бештар ҳаёти мардуми ин кишварро тасвир намуд. Гоген (дар қиёс бо академистҳову реалистҳову импрессионистҳо) на ҳар он чӣ, ки дидааст, ба тасвир кашидааст, балки тимсолҳои хешро омехта бо тахайюли бадеияш барои ифодаи мароми хеш истифода бурдааст. Асарҳои намоёни Гоген: «Зуҳур пас аз саҷда» (1888), «Масеҳои зард» (1889), «Қаҳвахона дар Арл» (1888), «Гузаргоҳи дарё» (1901), «Заринбаданҳо» (1901) ва ғ.

## Нигористон

Акс:Paul Gauguin 137.jpg|Зуҳур пас аз саҷда (1888)
Акс:Paul Gauguin 072.jpg|Қаҳвахона дар Арл (1888)
Акс:Gauguin Il Cristo giallo.jpg|Масеҳои зард (1889)
Акс:Paul Gauguin 040.jpg|Зан бо гул (1891)
Акс:Gauguin - Stilleben mit Papagei - 1902.jpg|Табиати беҷон бо тутӣ (1902)


## Эзоҳ

## Адабиёт
* Кантор-Гуковская А. С. Поль Гоген. Жизнь и творчество. М., 1965.
* Энциклопедияи советии тоҷик. Ҷ. 2. Д., 1980;
* Новая российская энқиклопедия. Т. IV (2). М., 2008.

## Сарчашма
*
Толибон

рост|мини|350x350пкс| Қаламравҳои таҳти назорати толибон то моҳи июли соли 2021 бо ранги сафед ишора карда шудаанд
**Толибон** () — ҷунбиши исломие, ки соли 1994 дар Афғонистон дар байни паштунҳо ба вуҷуд омада, аз соли 1996 то соли 2001 дар Афғонистон («Иморати исломии Афғонистон») ва аз соли 2004 дар минтақаи Вазиристони шимоли Покистон («Давлати исломии Вазиристон») ҳукмронӣ кардааст. Иморати иИсломии Афғонистон аз ҷониби се давлат ба таври дипломатӣ эътироф карда шуд: Имороти Муттаҳидаи Арабӣ, Покистон ва Арабистони Саудӣ. 

Пас аз эъломи хуруҷи нерӯҳои амрикоӣ дар баҳори соли 2021, Толибон ҳамла ба мавзеъҳои артиши Афғонистонро оғоз карданд ва то моҳи август контроли бештари Афғонистонро ба даст гирифтанд. Рӯзи 15 август Толибон пойтахти кишвар Кобулро ишғол карданд ва контроли комил дар ин кишварро эълом карданд ва баъдтар қавл доданд, ки тарафдорони режими пешинро таҳти таъқиб надиҳанд ва хурӯҷи ҳеҷч кас аз кишвар ҷилавгирӣ накунанд.

Толибон соли 2003 аз ҷониби Шӯрои Амнияти Созмони Милали Муттаҳид ҳамчун як созмони терруристӣ эътироф шудаст. Додгоҳи олии Русия Толибонро 14 феврали соли 2003 ҳамчун як созмони терруристӣ эътироф кард (қарор аз 4 март эътибор пайдо кард). Толибон дар Тоҷикистон ҳам як созмони терруристӣ шинохта мешавад.

## Таърих
Толибон пас аз тасарруфи Афғонистон, аз сол 1996 то 2001 бо номи Иморати исломии Афғонистон бар ин кишвар ҳукумат кард. Дар ин солҳо, кишварҳои Покистон, Имороти Муттаҳидаи Арабӣ ва Арабистони Саудӣ танҳо се кишваре буданд, ки Толибонро ба расмият шинохтанд. Толибон пас аз ҳамлаи Амрико ба Афғонистон, ки мӯҷиби барканори онон аз қудрат шуд, аз соли 2006 бори дигар зимни эъломи мавҷудият, бо давлати мустақари Афғонистон муборизаи мусаллаҳона карданд ва дар бештари қисматҳои ҷануби Афғонистон ба вежа Зобул, Қандаҳор ва Ҳилманд нуфуз карданд. Аз он замон, Толибон бо нерӯҳои Амрико ва НАТО низ дар ҷанг ҳастанд. Раҳбари кунунии Толибон пас аз кушта шудани мулло Ахтар Мансур, аз соли 2016 мавлавӣ Ҳайбатуллоҳ Охундзода аст. 29 феврали 2020 Толибон ва ИМА дар Қатар тавофуқномае барои бозгардондани сулҳ ба Афғонистон имзо карданд.

## Эзоҳ

## Пайвандҳо
* Садои Ҷиҳод, вебгоҳи Толибон. Бо забонҳои пашту, урду , дарӣ (форсӣ-кобулӣ), арабӣ  ва англисӣ дастрас аст.
* Асатрян Г. Э. Соглашение США с талибами: признание провала американцев в Афганистане? // ТАСС, 02.03.2020
* Асатрян Г. Э. Талибам помощь России не нужна. Что стоит за скандальной публикацией New York Times // ТАСС, 29.06.2020
* 

Гурӯҳ:Таърихи Афғонистон
Ҳикояи даҳшати амрикоӣ

«**Ҳикояи даҳшати амрикоӣ**» () — як силсилаи телевизионии даҳшати антологияи амрикоӣ мебошад, ки онро Райан Мерфи ва Брэд Фалчук офаридаанд. Он аз 5 октябри 2011 дар FX пахш карда шуд.

## Эзоҳ

Гурӯҳ:Силсилафилмҳои телевизионӣ ИМА
Ҳалук Билгинар

**Ниҳод Ҳалук Билгинар** (; 5 июни соли 1954, Измир, Туркия) — ҳунарпешаи турк, ки дар ИМА ва Британияи Кабир низ нақш мебозад.

## Зиндагинома
5 июни соли 1954 дар Измир таваллуд шудааст. Соли 1977 Консерваторияи давлатии Анкараро хатм карда, ба Англия рафт.

## Фаъолият
Аз соли 1985 то соли 1989 дар силсилафилми телевизионии "EastEnders" ба ҳайси Маҳмад Усмони турки Қибрис ва марди зебоеро бозидааст. Ба гуфтаи нависанда Ҳилларӣ Кингслӣ, ки дар бораи ин силсилафилм китоб навиштааст, намуди зоҳирӣ ва харизма Билгинарро бо Умар Шариф ташреҳ додааст.

Соли 2001 дар филми мазҳакаи сиёҳи "Сарбозони Буффало"-и коргардони австралиягӣ Грегор Ҷордан як раҳбари ҷинояткор бо номи "Турк"-ро бозидааст.

Соли 2014 дар драмаи туркии "Хоби зимистона"-и коргардон Нурӣ Билге Ҷайлон нақши асосиро бозидааст. Пас аз ду сол, ӯ дар пеплум Ҳолливуд "Бен-Ҳур" пайдо шуд. Соли 2018 ӯ дар филми даҳшатноки "Ҳеллоуин" ҳамчун равоншинос Ранбир Сартан нақши намоёнро бозид.

## Ҳаёти шахсӣ
Соли 1987 Билгинар барои наворбардории силсилафилми телевизионии "Gecenin Öteki Yüzü" ба Истанбул сафар кард ва дар он ҷо бо ҳунарпеша ва сароянда Зуҳал Олҷай вохӯрд;  соли 1992 издивоҷ карданд ва соли 2004 ҷудо шуданд. Ӯ соли 2006 бо Ашкин Нур Йенги издивоҷ кард ва аз ин издивоҷ як духтар дорад; онҳо соли 2012 ҷудо шуданд.

## Филмнома

### Филмҳо

### Силсилафилмҳо

## Нигаред низ
* Феҳристи ҳунарпешамардони Туркия

## Эзоҳ

## Пайвандҳо

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешамардони синамои Туркия
Гурӯҳ:Ҳунарпешамардони телевизиони Туркия
Гурӯҳ:Ҳунарпешамардони театри Туркия
Гурӯҳ:Ҳунарпешаҳои мард асри XX
Гурӯҳ:Ҳунарпешаҳои мард асри XXI
Шуҳратшоҳ Раҳматуллоев

**Шуҳратшоҳ Раҳматуллоев** (5 марти 1974, ноҳияи Бабушкинский, Маскав, ҶШФСР, ИҶШС) — ҳунарпешаи театр ва синамои тоҷик. Аълочии фарҳанги Тоҷикистон.

## Зиндагинома
Шуҳратшоҳ Раҳматуллоев соли 1974 ба дунё омадааст. Падараш Асланшо Раҳматуллоев ва модараш Гулчеҳра Раҳматуллоева, ҳунарпеша буданд. Дар соли 1991 мактаби миёна ва соли 1996 шуъбаи драмма ва кинои Донишкадаи давлатии санъати Тоҷикистон ба номи Мирзо Турсунзодаро бо ихтисоси ҳунарпешаи драмма ва кино хатм кард. Инчунин, дар курсҳои кӯтоҳмуддати Иттиҳодии фаъолияти театрии Федератсияи Русия таҳсил кардааст.

## Филмҳо
Шуҳратшоҳ дар филмҳои «Муҳаббат», «Афсарон» ва ғайраҳо ҳунарнамоӣ кардааст. Ӯ айни ҳол дар Театри давлатии драмаи русии ба номи Владимир Маяковский ба ҳайси ҳунарманд фаъолият дорад.

## Ҷоизаҳо
Дорандаи унвони «Аълочии фарҳанги Тоҷикистон» ва медали «Хидмати шоиста» (2014) мебошад

## Эзоҳ

Гурӯҳ:Ҳунарпешаҳои Тоҷикистон
Naruto

«**Наруто**» (ҷоп. NARUTO - ナルト -) — манга дар жанри сёнэн дар бораи зиндагии пурғавғо ва ноороми писараки нинҷакори Наруто Удзумаки, ки орзу дорад эътирофи умумиҷаҳониро ба даст орад ва Ҳокагэ — сарвари деҳаи худ ва пурқувваттарин нинҷа шавад. Мангаро Масаси Кисимото кашидааст.

Манга аз 21 сентябри соли 1999 то 10 ноябри соли 2014 аз тарафи нашрияи Shueisha дар маҷаллаи *[[Weekly Shonen Jump]]* бароварда мешуд. Ба 72 танкобон (ҷилдҳои ҷопонӣ) тақсим аст.

* Аввалин аниме-сериал, «**Наруто**», дар Ҷопон тариқи шабакаи телевизионии TV Tokyo аз 3 октябри соли 2002 то 8 феврали соли 2007 нишон дода мешуд ва 220 қисм дошт.
* Дуввумин аниме-сериал, «Наруто: Хроникаҳои тӯфон» (ҷоп. NARUTO -ナルト- 疾風伝 *Наруто Сиппу:дэн*), аз 15 феврали 2007 то 23 марти 2017 пахш мешуд ва бо қисми 500 ба анҷом расид.

Аз оғози пахш зиёда аз 700 қисм пахш шудааст.  Мутобиқсозии аниме аз манга инҳоянд: ду аниме-сериал, ёздаҳ филми тасвирӣ ва ҳашт OVA. Манга ва аниме инчунин барои сохтани бозиҳои видеоӣ, романҳо, ранобэ ва бозии корти умумӣ истифода шудаанд.

Манга ва аниме исбот карданд, ки ҳам дар Ҷопон ва ҳам дар хориҷа маъмуланд. Дар вақти баровардани ҷилди 72-юм, ки фурӯши он 1 миллиону 204 000 нусхаро ташкил медод, маълум шуд, ки фурӯши умумии ҷилдҳо аз 205 миллион нусха гузаштааст.

## Эзоҳ

Гурӯҳ:Аниме-сериалҳо
Гурӯҳ:Наруто
S&P 500

**S&P 500** () — (индекси фондӣ), шакли ихтисоршудаи Standard and Poor's 500, дар ИМА, нишондиҳанда (индекс)-и бозори саҳҳомиро ифода мекунад, ки аз саҳмияҳои 500 ширкатҳои маҳаллӣ иборат аст. Бисёре аз сармоягузорон инро беҳтарин нишондиҳандаи бозори саҳҳомии Амрико мешуморанд. Нишондиҳанда 500 ширкатҳои пешбарро дарбар мегирад ва тақрибан 80% сармоягузории дастраси бозориро дарбар мегирад. Дар амал, бисёре аз 500 ширкатҳои листингӣ танҳо таъсири маҳдуд ба ҷараёни инкишофи нишондиҳанда доранду халос. Даҳ фондҳои калонтарини саҳҳомӣ дар S&P 500 дар охири моҳи июни соли 2021 вазни умумии тақрибан 26,6%-ро дар нишондиҳанда доштанд.
 
Нишондиҳандаи S&P 500 дар соли 1957 ташкил шуда, бо истифода аз арзиши миёнавазни саҳмияҳои асосӣ ҳисоб карда мешавад, аз ин рӯ саҳмияҳо бо рейтинги бозории нисбатан баландтар, ба арзиши умумии нишондиҳанда таъсири бештар доранд. Аз соли 2005 инҷониб, нишондиҳанда шумораи саҳмияҳои дар муомила озодро ба ҳисоб мегирад.
 
Меъёри асосии интихоби ширкатҳо сармоягузорӣ дар бозор мебошад, аммо пардохтпазирии саҳмияҳо, суръати афзоиш, намуди фаъолияти ширкат ба назар гирифта мешавад. Сазмияҳои сектори молиявӣ, секторҳои технологияҳои иттилоотӣ ва энергетикӣ қариб нимаи арзиши нишондиҳандаро ташкил медиҳанд. Агар ширкат дигар ба талаботи дар боло номбаршуда ҷавобгӯ набошад, ин боиси хориҷкунии фаврӣ намешавад. Сабаби асосии хориҷ шудан аз нишондиҳанда фурӯш ё ҳамроҳшавӣ мебошад.
 
Аз аввали соли 2003 инҷониб нишондиҳандаи S&P 500 EWI вуҷуд дорад, ки дар он ҳамаи 500 иштирокчӣ вазни баробари 0,2% доранд. Нишондиҳанда дар семоҳа тасҳеҳ карда мешавад.

## Эзоҳ

Гурӯҳ:Молия
Death Note

— манга бо муаллифи Тсугуми Оби, бо мусавварсозии Такэси Обата, нашр мешуда дар маҷаллаи Weekly Shonen Jump аз 1 декабри соли 2003. Тибқи пурсиши Вазорати фарҳанги Ҷопон ҷои 10-умро дар байни мангаҳои беҳтарини замон мегирад.

Мангаи «Death Note» моҳи декабри соли 2003 ба ҳайси озмоишӣ зоҳир шуд ва моҳи феврали соли 2004 ба нашр дар маҷаллаи *ҳафтаинаи Weekly Shonen Jump* ҳамчун як сериал шурӯъ кард. Манга моҳи майи соли 2006 ба поён расид. Манга 108 бобро дар бар мегирад, ки дар 12 ҷилди танкобонҳо дар Ҷопон дубора чоп шудаанд. Баъдтар, ҷилди 13-ум, як навъ энсиклопедияи ҷаҳонӣ  ба табъ расид.

Аз моҳи октябри 2006 то июни 2007 37-ум қисмати аниме-силсила дар телевизиони Nippon пахш карда шуд. 31 августи соли 2007 худи ҳамон шабакаи телевизионии Nippon  нусхаи махсуси пурраи аниме бо номи «Тетрадь смерти — Переписывание: Глазами бога», ки аз 1-25 серия иборат аст ва бо саҳнаҳои нав илова карда шуд, намоиш дод. Ва 22 августи соли 2008, як нусхаи дигари пурраи аниме-сериали «Тетрадь смерти — Переписывание: Преемники L» бароварда шуд, ки иборат аз 26-37 қисм бо якчанд саҳнаҳои нав мебошад.

Идеяи манга барои ду ҷуфти филмҳои бадеӣ, ки дар театрҳои Ҷопон дар моҳи июн («Тетрадь смерти») ва ноябри соли 2006 («Тетрадь смерти: Последнее имя») намоиш дода шуданд, асос гузоштааст. Ҳарду филми бадеӣ қисман аз сюжети манга истифода мебаранд ва дар аксари онҳо асарҳои мустақил мебошанд. Дар моҳи феврали соли 2008, як филми дигари бадеии «L: Изменить мир» ба намоиш баромад, спин-оффи ду филми аввал аст. Моҳи августи соли 2006, бар асоси манга, китоби муаллифи Нисио Исино «Death Note Другая тетрадь. Дело о серийных убийствах B. B. в Лос-Анджелесе» навишта шуд.

10 январи соли 2007 аниме ва мангаҳои Дафтари марг аз ҷониби VIZ Media барои чоп дар ИМА иҷозатнома гирифтанд. 12 октябри соли 2007, ширкати Mega-Anime дар бораи ба даст овардани иҷозатнома барои нашри русии аниме-силсилаҳо хабар дод. Пахши барнома аз 20 октябр то 29 декабри соли 2007 дар шабакаи 2x2 сурат гирифт. Соли 2019 студияи SV-Dubl ҳуқуқи мутобиқсозии анимеро ба даст овард ва пахши он дар канали FAN сурат гирифт.

Дар моҳи июни соли 2008, ширкати Комикс-Арт аз дарёфти иҷозатнома барои нашри русии мангаи *Death Note* хабар дод. Ҷилди якуми "Скука" аввали соли 2009 ба табъ расид. Аз моҳи сентябри соли 2012 ҳама 12 ҷилд бо забони русӣ нашр шуданд .

## Эзоҳ
Солгард муборак ва худоҳофиз

**Солгард муборак ва худоҳофиз** () — филми телевизионии ИМА, ки дар шабакаи CBS дар соли 1784 пахш шудааст. Коргардони он Ҷек Доноҳю мебошад. 

## Эзоҳ

Гурӯҳ:Филмҳо бо забони англисӣ
Гурӯҳ:Филмҳои соли 1974
Гурӯҳ:Филмҳои ИМА
Гурӯҳ:Филмҳои Ҷек Доноҳю
Гурусна бимон

**Гурусна бимон** (англ. Stay Hungry) — филми телевизионӣ. 23 апрели соли 1976 ба экрани телевизион баромадааст.

Шиори фили «Гурусна бимон»: «If you’ve got an appetite for life» Коргардон — Боб Рейфелсон. Филм дар жанри драмаи мазҳакавӣ ба навор гирифта шудааст. Дар нақшҳо — Саллӣ Филд, Ҷеф Бриҷес, Арнолд Швартсенеггер, Конрад Рафилд, Скатман Кротэрз, Роберт Энглунд. Барои нақши Ҷо Санто Швартсенеггер соҳиби ҷоизаи «Глобуси тилоӣ» шуд.

## Эзоҳ

Гурӯҳ:Филмҳои моҷароҷӯии ИМА
Гурӯҳ:Филмҳои ИМА
Гурӯҳ:Филмҳо бо забони англисӣ
Гурӯҳ:Филмҳои Боб Рейфелсон
Кӯчаҳои Сан-Франсиско

«**Кӯчаҳои Сан-Франсиско**» (англ. The Streets of San Francisco) — филми муфаттишотии амрикоӣ, истеҳсоли Quinn Martin Productions ва Warner Bros. Television, ки дар шабакаи ABC аз сентябри соли 1972 то моҳи июни соли 1977 (5 фасл, 119 қисм ва 2 филми телевизионӣ) пахш мешуд.

## Эзоҳ
Шарур (филм, 1979)

«**Шарур, Кактус Ҷек**» (англ. *The Villain*) — филми сол 1979 дар жанри вестерн ва мазҳака. Яке аз аввалин филмҳо бо иштироки Арнолд Швартсенеггер, ки дар бораи духтараке, ки аз бонк пулҳояшро мегирад ва шаруре, ки мехоҳад бо амри бонкдор ин пулҳоро соҳиб шавад, қисса мекунад.

## Эзоҳ

Гурӯҳ:Филмҳои ИМА
Гурӯҳ:Филмҳо бо забони англисӣ
Гурӯҳ:Филмҳои соли 1979
Гурӯҳ:Филмҳои мазҳакавии ИМА
Гурӯҳ:Филмҳои мазҳакавӣ
Таърихи Ҷейн Мэнсфилд

**Таърихи Ҷейн Мэнсфилд** () — филм, ки асоси воқеӣ дорад. Сужаи филм ҳаёти Ҷейн Мэнсфилд, ки чун Мэрилин Монро нишонаи ҷаззобии солҳои 1950-ум буд, дар бар мегирад. Яке аз филмҳо бо нақшофарии Арнолд Швартсенеггер.

## Эзоҳ

Гурӯҳ:Филмҳои ИМА
Гурӯҳ:Филмҳо бо забони англисӣ
Худоҳофизии тӯлонӣ (филм, 1973)

«**Худоҳофизии тӯлонӣ**» (The Long Goodbye) — филми Роберт Олтмен, ки соли 1973 аз рӯи романи ҳамноми Рэймонд Чандлер (1953) ба навор гирифта шудааст.

Суруди ҷазӣ, ки дар давоми филм дар ҳамагуна саҳнаҳо шунавида мешавад Ҷон Уилямс ва Джоннӣ Мерсер навиштаанд.

## Эзоҳ

Гурӯҳ:Филмҳои соли 1973
Гурӯҳ:Филмҳои ИМА
Гурӯҳ:Филмҳои муфаттишии ИМА
Гурӯҳ:Филмҳо бо забони англисӣ
Гурӯҳ:Филмҳои Роберт Олтмен
Ҳеркулес дар Ню-Йорк

«**Ҳеркулес дар Ню-Йорк**» (англ. Hercules in New York) — филми моҷароҷуйӣ, ки чун аввалин филми Арнолд Швартсенеггер машҳур аст. Нахустин намоиши филм дар ИМА 25 феврали соли 1970 баргузор гардид. 

## Эзоҳ

Гурӯҳ:Филмҳо дар бораи Ҳеракл
Гурӯҳ:Филмҳо дар бораи Ню-Йорк
Гурӯҳ:Филмҳои ИМА
Гурӯҳ:Филмҳо бо забони англисӣ
Гурӯҳ:Филмҳои моҷароҷӯии ИМА
Себастян Ирадйер

**Себастян де Ирадйер Салаверрӣ** (, 20 январи 1809 дар Лансиего, музофоти Алава — 6 декабри 1865, Витория) — оҳангсози испониёӣ.

## Зиндагинома
Дар Витория фортепиано ва органро омӯхт, дар синни нӯҳсолагӣ дар хори калисои маҳаллии Марями Муқаддас () ба сурудхонӣ шурӯъ кард. Дар синни шонздаҳсолагӣ, аз апрели 1825 то июни 1827, ӯ ҳамчун органнавоз дар калисои Микоили Архела () ва аз 5 июни соли 1827 дар калисои Сан-Хуан () дар Салватерра хидмат кард. Дар соли 1833 ӯ ба Мадрид кӯчид.

Аз соли 1839 то 1850 ӯ омӯзгори Консерваторияи подшоҳии Мадрид солфеҷио буд ва инчунин дарсҳои хусусии сурудхонӣ медод.

### Ҳаёти шахсӣ
Дар соли 1829 вай бо Брихида Итурбуру () издивоҷ кард, ки баъдтар писараш Пабло таваллуд мешавад. Дар охири солҳои 40-ум, ӯ дар Мадрид дубора издивоҷ кард, ки аз он ӯ духтаре дошт.

## Офаридаҳо
Ирадйер пеш аз ҳама бо ҳамбернераҳои худ шинохта шудааст. Ҳабанераи ниҳоят машҳури «La Paloma» («Кабӯтар»), ки ӯ пас аз сафари Куба навиштааст. «La Paloma» дар ҳама жанрҳои мусиқӣ — опера, поп, ҷаз, рок, фолк, самба садо додааст; аз ҷониби гурӯҳҳои низомӣ, аз қабили Гвардияи ҷумҳуриявии Фаронса ё пулиси Мехико иҷро карда мешавад матни суруд ба бисёр забонҳои ҷаҳон тарҷума шудааст. Аҳмад Зоҳир ҳам дар ҳавои ин оҳанг таронаи «Дилбаро ту ёри ман бошӣ»-ро сурадаст.

## Адабиёт
* 
* *«Grove’s Dictionary of Music and Musicians»*, 1954 год, 5-е издание

## Эзоҳ

## Пайвандҳо
* Ирадьер, Себастьян: ноты произведений
* Себастян Ирадиер дар китобхонаи Domain Public Dom

Гурӯҳ:Оҳангсозон аз рӯи алифбо
Гурӯҳ:Оҳангсозони Испониё
Камол Нуралиев

**Камол Нуралиев** — меъмор, муҳандис, академики Академияи муҳандисии Тоҷикистон, академики Академияи  байналмилалии муҳандисӣ дар бахши “хоҷагии об ва гидротехника” (2015),  Корманди шоистаи Тоҷикистон.
## Зиндагинома
Камол Нуралиев Институти политехникии Тоҷикистон-ро  соли 1969 бо ихтисоси муҳандис – сохтмончӣ хатм намуд. Баъди таҳсил ва анҷоми хидмати ҳарбӣ зиёда аз 45 сол дар вазифаҳои гуногун — ассистенти кафедраи оҳану бетони Институти политехникии Тоҷикистон, устои сохтмон, меъмор, сармуҳандис, сардори идораи сохтмонӣ, сардори трести «Данғараводстрой», муовини якуми вазири мелиоратсия ва захираҳои оби ҷумҳурӣ фаъолият намуд. Саҳми ӯ дар сохтмонҳои Нақби ирригатсионии Данғара, шаҳраки Себистон, ободонии хоҷагиҳо, наҳри обгузари ВД — 2 ва ВД — 3, аз худ кардани заминҳои нав ва дигар иншооти муҳим калон аст. Камол Нуралиев солҳои 2006-2009 дар мақоми муовини аввали вазири хоҷагии об ва обёрии Тоҷикистон ва қабл аз он ҳамчун муовини вазири об кор кардааст. Дар моҳи январи соли 2009 Камол Нуралиев ба нафақа баромад ва ба гуфтаи наздиконаш, асосан ба корҳои илмӣ машғул буд. Нуралиев рӯзи 22 июни соли 2017 дар як садамаи нақлиётӣ дар ҳудуди деҳаи Сайёди ноҳияи Данғара ба ҳалокат расид.

## Эзоҳ

Гурӯҳ:Олимони Тоҷикистон
Гурӯҳ:Муҳандисони Тоҷикистон
Гурӯҳ:Дорандагони унвонҳои фахрӣ аз Тоҷикистон
Зумрат Ғайбуллоева

**Зумрат Ҳабибовна Ғайбуллоева** — олим, омӯзгор, номзади илмҳои химия, узви Ассотсиатсияи олимони Аврупо ва Осиё (INTAS), Аълочии маорифи Тоҷикистон дорандаи «Медали тило»-и Созмони умумиҷаҳонии моликияти зеҳнӣ (WIPO) (2021)

## Зиндагинома
Зумрат Ғайбуллоева  соли 1981 мактаби миёнаи №53 шаҳри Душанберо бо баҳои аъло хатм намуда ба факултаи механикию технологии Институти политехникии Тоҷикистон (ҳоло Донишгоҳи техникии Тоҷикистон ба номи академик М.С.Осимӣ) дохил шудааст. Аз соли 1986 то ҳол дар Донишгоҳи техникии Тоҷикистон ба номи академик М.С.Осимӣ  кору фаъолият менамояд. 
Солҳои 2004-2008 ба ҳайси муовини вазири саноат ва энергетикаи Ҷумҳурии Тоҷикистон, сардори Раёсати муносибатҳои байналмилалии Вазорати саноат ва энергетикаи Ҷумҳурии Тоҷикистон кор карда, айни ҳол дотсенти кафедраи «Технологияи истеҳсолоти химиявӣ» аст. 
## Фаъолияти илмӣ
Зумрат Ғайбуллоева соли 1993 соҳиби унвони илмии номзади илмҳои химия  гардид. Муаллифи 120 мақолаи илмӣ, 18 ихтироот, 6 петенти ЕвроОсиё, 6 васоити таълимӣ ва 1 монография мебошад. Дастовардҳо: узви Ассотсиатсияи олимони Аврупо ва Осиё (INTAS), Аълочии маорифи Ҷумҳурии Тоҷикистон, дорандаи «Медали тило» барои ихтироот, ҷоизаи умумиҷаҳонии «Илм ва тандурустӣ» (кори илмии беҳтарин дар самти металлургия ва технологияи химиявӣ).
## Ҷоизаҳо
23 июли соли 2021 аз ҷониби Созмони умумиҷаҳонии моликияти зеҳнӣ (WIPO) ба Ғайбуллоева Зумрат Ҳабибовна барои кори илмии беҳтарин ва дар амал татбиқ намудани ихтироот, саҳмгузорӣ дар иҷрои ҳадафи чоруми стратегӣ - саноатикунонии босуръати кишвар медали тило тақдим карда шуд.
Созмони умумиҷаҳонии моликияти зеҳнӣ дар Женева ҷойгир буда, зиёда аз 193 давлати ҷаҳон ба он шомил мебошанд.
## Эзоҳ

Гурӯҳ:Олимони Тоҷикистон
Гурӯҳ:Кимиёшиносони Тоҷикистон
Гурӯҳ:Дорандагони унвонҳои фахрӣ аз Тоҷикистон
NCIS

«**NCIS**» () — як силсилаи телевизиони амрикоӣ мебошад, ки аз ҷониби CBS пахш мешавад. Нахустнамоиши ин сериал 23 сентябри соли 2003 буд.

## Эзоҳ

Гурӯҳ:Силсилафилмҳои телевизионӣ ИМА
Ордени Иоани Муқаддас (Британияи Кабир)

**Ордени Иоани Муқаддас** () — ордени шоҳии ритсарии Британияи Кабир, Иттиҳоди давлатҳои муштаракулманофеъ ва ИМА мебошанд. Асосан ба протестантҳо ва дигар намуди масеҳиён дода мешавад. Соли 1888 таъсис ёфтааст ва онро Маликаи Британияи Кабир месупорад.

## Эзоҳ

Гурӯҳ:Орденҳои Британияи Кабир
Ордени шоҳии оилавии маликаи Елизаветаи II

**Ордени шоҳии оилавии маликаи Елизаветаи II** () — орден, ки онро Маликаи Британияи Кабир Елизаветаи II ба хотири эҳтироми махсус ба бонувон узви оилаи шоҳӣ месупорад. Орденҳамчунон ба 2 зани ғайриузви оилаи шоҳӣ — герсогинаҳои Графтон ва Девоншир, супорида шуданд. Орден расмӣ аст ва танҳо дар маросимҳои расмӣ пӯшида мешавад. Соли 1952 таъсис дода шудааст.
## Эзоҳ

Гурӯҳ:Орденҳои Британияи Кабир
Елена Гоголева

**Еле́на Никола́евна Го́голева** () — ҳунарпешаи рус, Артисти халқии ИҶШС (1949), Қаҳрамони Меҳнати Сотсиалистӣ (1974).

## Зиндагинома
Аз соли 1918 дар Театри Хурди Маскав кор кардааст, яке аз ҳунарпешагони номдори ин театр буд. Як силсила тимсолҳои драматикию мазҳакавии классикӣ (София, «Дод аз дасти ақл»-и А. С. Грибоедов; Курчина, «Гунаҳкорони бегуноҳ»; Лидия, «Гулҳои бодоварда»; Мурзоветская, «Гургҳову гӯсфандон»; ҳама аз А. Н. Островский; герсогиня Малборо, «Як истакон об»-и Э. Скриба; бону Краули, «Ярмаркаи мағрурон»-и У. Теккер) ва муосир (Горолева, «Барои дар баҳрбудагон»-и Б. А. Лавренёва; Голорова, «Хулқи маскавӣ»-и А. В. Сафронова ва ғ.) офаридааст. Дар чандин нақшҳои романтикию фоҷиавӣ, мисли шоҳдухтар Эболи, хонум Милфорд («Дон Карлос», «Макр ва муҳаббат»-и Ф. Шиллер), Марина Минишск («Борис Годунов»-и А. С. Пушкин ва ғ.) низ истеъдоди баланди ӯ ҳувайдост. Дар филмҳои «Гобсек» (1937), «Инро набояд фаромӯш кард» (1954) ва ғ. нақш офаридааст. Дорандаи мукофоти давлати ИҶШС (1947, 1948, 1949). Бо ордени Ленин ва чандин ордену медалҳо сарфароз гардидааст.

## Эзоҳ

## Адабиёт
* Лозинская Я. Е. Н. Гогольева. М. — Л.; 1949;
* Театральная энциклопедия. Т. 2. М., 1963;
* Новая российская энциклопедия. Т. IV (2), М., 2008.

## Сарчашма
*
Дасторбош

**Дасторбош**, **зарпоша** () — гиёҳест бисёрсола. Бӯи хос дорад. Пояаш (як ё чандто) рост, сахти қиррадор, бешох; аз 30 то 140 см қад мекашад. Баргаш дарозрӯя, дандонадор. Гулаш зард, моҳҳои июн — август мешукуфад. Дар канори ҷангалзор, байни буттаҳо, соҳили рӯду дарёҳо, қад — қади ҷӯйборҳо, ҷойҳои соя, марғзор, нишебиҳои санглох ва регзор мерӯяд.

## Корбурдҳои пизишкӣ
Бо мақсади табобат аз сабадакҳои гули дасторбош истифода мекунанд. Онро ғундошта дар ҷои соя мехушконанд. То 3 сол нигоҳ доштан мумкин аст.

Табибони халқӣ нақеъ ё ҷӯшоби барг ва «сабадаки» гулдори зарпошаро барои табобати дарди санги талхадон ва зардпарвин тавсия медиҳанд. Чойи гулу барги он ҳангоми бемориҳои меъдаю рӯда, дилзанӣ, асабият, саръ, ҳорӣ, ниқрис, иллатҳои ҷигару гурда, сили шуш, обхӯра, бавосир ва чун давои киҷҷакуш, арақрон, дарунбанд истифода мешавад. Бо ҷӯшоби гули дасторбош барои рафъи сабӯсак сарро мешӯянд.

Дар амалияи тибби муосир низ нақеъи гули дасторбош ё ҷӯшоби онро чун давои киҷҷарон кор мефармоянд. Махсусан ҳангоми аскаридоз (якчумчагӣ 3 маротиба дар як рӯз) самарабахш аст. Бо нақеъи гули он захми меъда ва рӯдаи дувоздаҳангуштаро табобат мекунанд. Хокаи гули дасторбош барои муолиҷаи газаки меъда тавсия шудааст. Доруи «Танатсин», ки аз хӯшагули дасторбош тайёр карда шудааст, давои дарди санги талхадон мебошад.

## Эзоҳ

## Адабиёт
* Ковалева Н. Г., Лечение растениями, М., 1972;
* Турова А. Д., Лекарственные растения СССР и их приминение, М., 1974;
* Гаммерман А. Ф., Гром И. И., Дикорастущие лекарственые растения СССР, М., 1976;
* Полуденный Л. В. (ва диг.), Эфирномасличные и лекарственные растения, М., 1979;
* Ходжиматов М., Дикорастущие лекарственные растения Таджикистана, Д., 1989.

Гурӯҳ:Гиёҳҳои доруӣ
Гогланд

**Го́гланд** (, **Сур-Сари)** ҷазира дар халиҷи Фини баҳри Балтика.

Дар масофаи 180 км дуртар аз қисми ғарбии шаҳри Санкт-Петербург, 120 км аз қисми ҷанубу ғарбии ш. Виборг, 22 км дуртар аз соҳили Эстония ва 40 км дуртар аз ш. Коткаи Финландия ҷойгир аст. Масоҳаташ тақр. 21 км2 ва баландиаш то 176 м. Аз ҷиҳати маъмурӣ ҳамчун деҳаи Сур-Сари ба ҳайати ноҳияи Кингисепи вилояти Ленинград шомил аст. Гогланд аз шимол ба ҷануб ба масофаи тақр. 11 км тӯл кашидаааст. Аз ҷинсҳои кристаллӣ ва хоросангҳо таркиб ёфтааст. Дар Гогланд дарахтони сӯзанбарг мерӯянд. Соҳили ҷазира ду халиҷи хурд дорад, ки ҳамчун истгоҳи киштиҳо аҳаммияти хос доранд. Халиҷи якум (Сууркюлян-Лахти) дар қисми шимолу шарқии ҷазира ва халиҷи дуввум (Лимонникова) дар қисми ғарбии ҷазира ҷойгир шуда, умқаш ба 16-17 м мерасад. Дар қисмати наздибаҳрии Гогланд намунаҳои фарҳанги асри санг бозёфт шудаанд. Гогланд соли 1743 тибқи муоҳидаи сулҳи Абоск ба ҳайати Русия шомил гардид. Соли 1788 дар қисми ғарбии ҷазира байни Стеншер ва Колбодегрунд муборизаи шадиди гогландӣ байни флотҳои баҳрии рус ва шведҳо ба амал омад. Соли 1826 аз тарафи Василий Струвен дар ҷазира маркази астрономию геодезӣ таъсис дода шуд. Дар Гогланд 6 феврали 1900 таҳти роҳбарии А. С. Попов аввалин алоқаи радиоӣ ба вуҷуд омад. Гогланд соли 1920 тибқи созишномаи сулҳи Тарту ба ҳайати Финландия ва соли 1940 дар асоси шартномаи сулҳи Маскав ба ҳайати Иттиҳоди Шӯравӣ дохил шуд. То соли 1940 қисми зиёди аҳолии Гогландро финҳо ташкил медоданд.

## Эзоҳ

## Сарчашма
* 

Гурӯҳ:Ҷазираҳо
Роберт Годдард

**Ро́берт Ҳа́тчингс Го́ддард** (, ) — олими амрикоӣ дар соҳаи техникаи мушаксозӣ.

## Зиндагинома
Институти политехникии Вустерро хатм кардааст (1908). Аз соли 1907 дар соҳаи мушаксозӣ бо фаъолияти илмию таҳқиқотӣ машғул буд. Дар Донишгоҳи Кларк кор кардааст (1914—1943 профессор). Солҳои 1942—1945 директори Бюрои таҳқиқоти ҳавопаймоии назди Вазорати ҳарбию баҳрии ИМА буд. Соли 1921 ба ҷои мушакҳои баландпарвози борутӣ таҷрибаҳои мушакҳоро бо сӯзишвории моеъ оғоз намуд. Соли 1926 бори аввал мушак бо муҳаррики сӯзишвории моеъ парвоз намуд. Баландии парвози он 12,5 м, дурии парвоз 56 м, вақти парвоз 2,5 с буд. Соли 1941 вазни мушакҳои Г. 350 кг ва қувваи кашиши онҳо 450 кг-ро ташкил медод. Солҳои 1914—1940 Роберт Годдард дар соҳаи техникаи мушаксозӣ 83 патент ба даст овардааст. Баъди фавти Роберт Годдард барои маводди осорхонааш 131 патент ба қайд гирифта шуд. Фаъолияти таҳқиқотию эҷодии Роберт Годдард оид ба озмоиши чандин мушакҳои таҷрибавӣ бо муҳаррикҳои сӯзишвории моеъ барои фатҳи коинот ва рушди кайҳоннавардӣ дар асри 21 мусоидат намуд. Соли 1959 Конгресси ИМА баҳри абадӣ гардондани номи Роберт Годдард барои олимон ва мутахассисони соҳаи мушаксозӣ медали Годдардро таъсис дод.

Яке аз танӯраҳои Моҳ ба номи Роберт Годдард гузошта шудааст.

## Эзоҳ

## Сарчашма
*
Бист дақиқаи муҳаббат

«**Бист дақиқаи муҳаббат**» (Twenty Minutes of Love, номҳои ғайра — *Cops and Watches / He Loves Her So / Love-Friend*) — филми кутоҳмуддати беовоз, бо коргардонии Чарли Чаплин ва Ҷозеф Мэддерн. Филми аввалин Ч. Чаплин ба ҳайси коргардон. Нахустин намоиши филм 20 апрели соли 1914 баргузор гардид. Сужаи филм дар боғе мегузарад.

## Эзоҳ

* 
*  
* Филм дар интернет-бойгонӣ
* 

Гурӯҳ:Филмҳои беовоз
Гурӯҳ:Филмҳои Чарли Чаплин
Гурӯҳ:Филми кутоҳмуддати ИМА
Гурӯҳ:Филмҳои мазҳакавии ИМА
Гурӯҳ:Филмҳои мазҳакавии соли 2014
Пешпарда

[мини|Пешпардаи филми илмӣ-тахайюлии тарсноки [Universal Pictures (1931)]]
**Пешпарда** (), **тре́йлер** () — филми кӯтоҳе, ки дарбардорандаи мунтахабе аз намоҳои ҳассосу ҷаззоби филми аслӣ бошад ва намоиши филми аслиро дар ояндаи наздик навид диҳад.

Қолаби пешпарда ба унвони як абзори таблиғотӣ барои намоишҳои телевизиюнӣ, бозиҳои видеюӣ, китобҳо ва рӯйдодҳои театрӣ истифода мешавад.

## Эзоҳ

Гурӯҳ:Таблиғот
Гурӯҳ:Филмбардорӣ
Мишел Годен

**Мишел Годен** (1756, Порис — 1841, ҳамон ҷо) — шарқшиноси фаронсавӣ.

«Гулистон»-и Саъдиро соли (1789), тарҷума карда, бо сарсухани пурмуҳтавое ба табъ расондааст. То ин давра тарҷумаҳои гуногуни «Гулистон» вуҷуд доштанд, ки ба талаботи ҷараёнҳои адабии класситсизм ва маорипарварӣ мутобиқат мекарданд. Навоварии Мишел Годендар он аст, ки вай бори нахуст матни нисбатан мукаммали «Гулистон» (158 ҳикоят аз ҳафт боб ва аз боби ҳаштум («Дар одоби суҳбат») 82 ҳикматро пешкаши хонандагон кардааст. Дар тарҷумаҳои пешин касе ба тарҷумаи боби ҳаштум даст назада буд. Бобҳои якум ва чаҳоруми «Гулистон» пурра тарҷума шудаанд. Фарқи дигари ин асар дар он аст, ки Мишел Годендар тарҷумааш пайдарҳамии ҳикоётро нигоҳ доштааст. Тарҷумаи Мишел Годеназ рӯи сиҳҳатии матн, дур нарафтан аз матни аслӣ аҳаммият дорад. Шеърҳои дар охири ҳикоятҳо овардаи Саъдиро Мишел Годенба наср овардааст, вале бадеияти онҳо коста нашудааст. Тарҷумаи Мишел Годенбори аввал соли 1789 ва бори дуввум соли 1930 нашр шудааст.

## Эзоҳ

## Адабиёт
* Шокир Мухтор. Адабиёти тоҷик дар Франция. Д., 1985.

## Эзоҳ

## Сарчашма
*
Камолуддин Ҳусайни Гозургоҳӣ

**Мир Камолуддин Ҳусайни Гозургоҳии Ҳиравии Тибсӣ** (; ? — 1502) — адиб ва орифи тоҷик. 

## Зиндагинома
Дар Ҳирот мезист ва таҳти ҳимояту мулозимати Алишери Навоӣ қарор дошт. Шахси таҳсилдида, воқиф аз улуми мутадовили давр буд. Шеър низ мегуфт. Дар замони Султон Яъқуб Мирзо Оққуюнлу аз вилояти Табас ба Озарбойҷон рафт ва таҳти ҳимояти вай зиндагӣ мекард. Замоне ки ба Ҳирот бозгашт, Султон Ҳусайни Бойқаро умури шайхию волигии мавқуфоти мазори Ҳазрати Хоҷа Абдуллоҳи Ансориро ба ӯ супурд. Соли 1499 мансаби садорат ва расидагӣ ба матолиби додхоҳон ба вай вогузор шуд. Камолуддин Ҳусайни Гозургоҳӣ шогирди Ҷомӣ буд ва дар ақоиди орифонаву шоирона ба мактаби Аҳмади Ғаззолӣ низ таваҷҷуҳ дошт. Шарҳе бар «Манозилу-с-сойирин»-и Абдуллоҳи Ансорӣ" аз таълифоти ӯст. Машҳуртарин асари Камолуддин Ҳусайни Гозургоҳӣ тазкираи «Маҷолису-л-ушшоқ» (дар боби тасаввуф; таълифаш 1502) мебошад, ки ба Султон Ҳусайни Бойқаро пешкаш гардид ва баъдан ба номи ӯ дар Ҳинд ба чоп расид. Аз ин ҷост, ки ин асарро ба Султон Ҳусайни Бойқаро нисбат медиҳанд. Аз Камолуддин Ҳусайни Гозургоҳӣ абёти пароканда дар тазкираҳо ба назар мерасанд.

## Эзоҳ

## Сарчашма
*
Гозурон

мини|рост|Қашқадарё
**Гозурон** — яке аз рӯдҳои мавзеи Кеш, ки барои обёрӣ кардани заминҳои мавзеъ истифода мешуд. Гозурон дар маъхазҳои асримиёнагӣ бо номҳои Наҳру-л-қасорин, Наҳру-л-қассобин ва Намадмолон низ дучор меояд. Ҳоло ин рӯд бо номи Қашқадарё маъруф аст.

## Эзоҳ

## Адабиёт
* Абдуллоев С. Ҷуғрофиёи таърихии давлати Сомониён. Х., 2001;
* Абдуллоев С. Фарҳанги Сомониён. М., 2001;
* Бартольд В. В. Сочинения, Т. 1. М., 1963;
* لسترنج. جغرافیای تاریخی سرزمینهای خلافت شرقی/ ترجمه محمود عرفان. تهران، ۱۳۷۳ش.ر

## Сарчашма
*
Гозур

**Гозур**, **гозар**, **либосшӯй**, **ҷомашӯй**, **шустагар** — шахсе, ки ба шустагарӣ машғул аст. Истилоҳи гозур дар осори классикӣ хеле машҳур буда, номи шуғли шустагариро ифода мекард. Устод Рӯдакӣ чунин нигоштааст:

Гоур маъмулан, дар гозургоҳ ба шустагарӣ машғул шуда, баъзан матоъи навбофтаро шуста сафед мекард. Баъди ихтирои мошинҳои кимиёии шустагарӣ равнақи касби озурӣ коҳида, ба ҷои он шустагархонаҳои замонавӣ пайдо шуданд.

## Эзоҳ

## Сарчашма
* 

Гурӯҳ:Пешаҳо
Ян ван Гойен

**Ян ван Гойен** ( , 13 январи 1596, Лейден — 27 апрели 1656, Гаага) — мусаввири манзаранигор, тарроҳи ҳолландӣ; яке аз поягузорони ҳунари тасвирии реалистии Ҳолландия дар асри 17.

## Зиндагинома
Дар Лейден (аз соли 1618) ва Гаага (аз соли 1634) кор кард. Корҳои нахустини ӯ (мусаввараҳои жанрию манзаравӣ) ба осори Э. Ван дe Велде, ки дар назди вай (1616-17) таълим гирифта буд, қаробат доштанд. Аз охири солҳои 1920 дар мусаввараҳои Ян ван Гойен манзараи соф бо ашёи аз лиҳози андоза кӯчакшуда («Киштии гузаро», 1625) бартарӣ пайдо мекунад. Осори солҳои 1630-40-и ӯ имкон дод, ки дар бораи Ян ван Гойен ҳамчун мусаввири манзаранигор сухан гӯянд. Яке аз мавзӯъҳои асосии осори ӯ манзараҳои дарёиянд: «Чашмандозе бар Оверсхи», 1635; «Дуриҳо», 1641. Ян ван Гойен намоди бисёре аз ш-ҳои Ҳолландия, ба вижа Нейменген ва Дордрехтро кашидааст. Ӯ дар тасвири манзараҳои зимистон устод буд («Конкитозон», 1641; «Дар рӯи яхи наздикии Дордрехт», 1644; «Зимистони атрофи Гаага», 1645). Ян ван Гойен дар диёри худ бисёр саёҳат кардааст, то албомҳоеро аз лавҳаҳои гуногун оро диҳад. Аз ӯ чаҳор албом ва авроқи парокандае маҳфуз мондаанд.

## Эзоҳ

## Адабиёт
* Фехнер Е. Ю. Голландская пейзажная живопись XVII века в Эрмитаже. Л., 1963;
* Голландская живопись в музеях Советского Союза. Л., 1984;
* Новая российская энциклопедия. Т. IV (2). М., 2008.

## Эзоҳ

## Сарчашма
*
Франсиско Гойя

**Франси́ско Хосе́ де Го́йя-и-Лусйе́нтес** (; ) - рассом, ҳаккок ва наққоши испониёӣ.

## Зиндагинома
Франсиско Гойя барои мусаввараҳои жанрию таърихияш (намунаҳо барои намояи матоӣ), ки бо тахайюлу композитсияҳои ноб, асолати ҷаззобу ҳамоҳангӣ эҷод шуда буданд, ба зудӣ маъруф гашт. Солҳои 1776–80 ва 1781–91 ӯ барои корхонаи шоҳӣ беш аз 60 ангора кашид, ки дар онҳо ҳаёти рӯзмарраву саргармиҳои ҷашнии мардумӣ бо рангҳои саршори табиӣ («Чатр», 1777; «Баққоли зарфҳо» ва «Бозори Мадрид», 1778) тасвир шудаанд. Франсиско Гойя дар чеҳранигорӣ низ шуҳрат меёбад. Соли 1780 ба АР Мадрид пазируфта мешавад (соли 1785 ноиби раис, аз соли 1795 мудири бахши рассомии он); соли 1786 мусаввири дарбор ва аз соли 1799 рассоми аввали шоҳ таъйин гардид Аз оғози соли 1790 хусусиёти ҳунарии Франсиско Гойя зуд дигаргун мешавад. Дар корҳои ӯ мазмунҳои фоҷиавӣ зуҳур мекунанд, рангҳо хираву изтиробовар ҷило медиҳанд. Дар осори ин давраи ӯ танҳоӣ, осебпазирии инсон дар ин ҷаҳони пуризтироб ва истодагарии ӯ бо ин олам ҳис мешавад. Ӯ бо эътиқоди бузург портретҳои сенйора Бермудес, Ф. Байеу (1796); доктор Пераля (1796) ва ғ-ро кашид. Аммо қаҳрамонони асосии мусбати Франсиско Гойя ҳамоно мардуми одӣ боқӣ мемонанд. Ӯ бо шуҷоати ҳайратангезу ҳақиқати воқеӣ аъзои хонаводаи шоҳиро тасвир мекунад («Хонадони шоҳ Карли IV», 1800). Вале маҳорати танзимгарии Франсиско Гойя ба таври комил дар сиёҳқаламиҳои вай намудор мешавад. Силсилаҳаккокиҳои ӯ («Нозбардорҳо», 1793–98; «Капричос», 1798–98 ва ғ.) бо сароҳат бар нуқсонҳои ашрофияту рӯҳбоният ва инквизитсия ришханд мезананд. Дар чандин мусаввараҳо («Шӯриши 2 майи соли 1808 Мадрид» ва «Тирборони шӯришгарон дар шаби 3 майи соли 1808» (ҳар ду тақр. соли 1814) нигаронии воқеии худи Франсиско Гойя эҳсос мегардад. Ӯ дар ин осораш агар аз як сӯ ҳамчун ватандӯсти испаниягӣ даъватгари мубориза алайҳи ишғолгарон аст, аз сӯи дигар ҳамчун башардӯст зидди ҷанг, ки амали ғайриинсонист, исён мекунад.

## Эзоҳ

## Адабиёт
* Левина И. М. Гойя. Л. М., 1958;
* Прокофьев В. Н. «Капричос» Гойи. М., 1970;
* Прокофьев В. Н. Гойя в искусстве романтической эпохи. М., 1986;
* Шикель Р. Мир Гойи. 1786–1828/ Пер. с англ. М., 1998;
* Ҳаген Р. М., Райнер Х. Гойя. М., 2005.

## Сарчашма
*
Саидҷон Қодирӣ

**Саидҷон Қодирӣ** (1962, Душанбе, ҶШС Тоҷикистон) — коргардони синамо.

## Зиндагинома
Хатм­кардаи Донишкадаи давлатии санъати ба номи М. Турсунзода. Солҳои 1981—1985 дар киностудияи «Тоҷикфилм» ба сифати коргардони дуюм, ёвари коргардон фаъолият намуда, аз соли 1986 дар Телевизиони Тоҷикистон кор мекунад. Видеофилмҳои «Ашки зиндагӣ», «13 соли Истиқлоли Тоҷикистон», «Ошёни хуршед», филми фантастикии «Муҳити 44 — 44», филм-консерти кӯдаконаи «Уқобчаҳо майли парвоз доранд», филм-консерти «Тоҷиддин Муҳиддинов месарояд», филми ҳунарии «Гулистон»-и Саъдӣ, филми бадеии «Гирдоб» ва ғайра таҳия кардааст. Муваффақияти бештар ба ӯ филмҳои бадеии бисёрқисматаи телевизионии «Дар орзуи падар» ва «Шоҳин» овардаанд.

## Осор
* Режессураи телевизион, кино ва радио, Д., 2011.

## Адабиёт
* Арбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.

Гурӯҳ:Синамогарони Тоҷикистон
Гурӯҳ:Коргардонҳои киностудияи “Тоҷикфилм”
Филми Симпсонҳо

**Филми Симпсонҳо** як филми аниматсионии амрикоӣ дар соли 2007 аст, ки бар ситком аниматсионии тӯлонии The Simpsons асос ёфтааст. Коргардон Дэвид Силверман аст, ки дар филм ҳайати доимии телевизионии Дэн Кастелланета, Ҷули Кавнер, Нэнси Картрайт, Йолдли Смит, Хэнк Азария, Гарри Ширер, Трес МакНейл, Памела Ҳайден, Русси Тейлор ва Алберт Брукс нақш мебозанд. Ин филм дар пайи Ҳомер Симпсон аст, ки бемасъулиятона дар Спрингфилд кӯлро ифлос мекунад ва боиси Агентии ҳифзи муҳити зист мегардад, ки шаҳрро зери гунбаз зиндон кунад. Пас аз гурехтани ӯ ва оилааш, онҳо дар ниҳоят Ҳомерро барои худхоҳии худ тарк мекунанд ва ба Спрингфилд бармегарданд, то аз вайроншавии шаҳр аз ҷониби Расс Каргилл, сардори EPA пешгирӣ карда шавад. Ҳомер барои наҷот додани аблаҳии худ кор мекунад ва ба худи Спрингфилд бармегардад, то онро наҷот диҳад.

Ҳарчанд кӯшиши қаблӣ барои сохтани як филми Симпсонҳо карда шуда буд, аммо онҳо аз сабаби набудани сенарияи тӯлонӣ ва ҳайати экипажи истеҳсолӣ ноком шуданд. Дар ниҳоят, дар соли 2001, продюсерҳо Ҷеймс Л. Брукс, Матт Грюинг, Ал Жан, Ричард Сакай ва Майк Скалли ба таҳияи филм шурӯъ карданд ва як гурӯҳи нависандагони иборат аз Брукс, Грёнинг, Жан, Скалли, Ян Мактоне-Грэм, Ҷорҷ Мейер, Дэвид Миркин , Майк Рейс, Мат Селман, Ҷон Сварцвелдер ва Ҷон Витти ҷамъ карда шуданд. Онҳо ғояҳои сершумори сюжетиро ба вуҷуд оварданд, дар ҳоле ки Groening ба он мутобиқ карда шудааст. Сценария зиёда аз сад маротиба аз нав навишта шуд ва он пас аз кор дар аниматсия дар соли 2006 идома ёфт. Ҳамин тариқ, соатҳои маводи тайёр аз нашри ниҳоӣ бурида шуданд, аз ҷумла нақшҳои камо аз Эрин Брокович, Минни Драйвер, Исла Фишер, Келси Граммер ва Эдвард Нортон. Том Хэнкс ва аъзоёни Green Day дар қисмати ниҳоии филм ҳамтоёни аниматсионии худро садо медиҳанд, дар ҳоле ки Алберт Брукс, иҷрокунандаи меҳмонони сериал, овози антагонисти асосии он Расс Каргиллро таъмин мекунад.

Бо якчанд ширкатҳо барои таблиғи филм таблиғот баста шуд, аз ҷумла Бургер Кинг ва 7-Eleven, ки охирин мағозаҳои интихобшударо ба Kwik-E-Marts табдил дод. Нахустнамоиши филм дар Спрингфилд, Вермонт 21 июли 2007 ва пас аз шаш рӯз аз ҷониби 20th Century Fox дар саросари Иёлоти Муттаҳида ба намоиш гузошта шуд. Филми Симпсонҳо баҳои мусбӣ гирифт ва дар саросари ҷаҳон 536,4 миллион доллар фоида ба даст овард, ҳаштумин филми сердаромадтарин дар соли 2007, дуввумин сердаромадтарин филми аниматсионии анъанавӣ (пас аз подшоҳи шер Дисней) ва сердаромадтарин филм дар асоси телевизиони аниматсионӣ шуд силсила Филм барои ҷоизаҳои сершумор, аз ҷумла ҷоизаи Глобуси тилоӣ барои беҳтарин филми аниматсионӣ дар Ҷоизаи 65 -уми Глобуси тилоӣ пешбарӣ шуда буд. Ҳоло як филми дуввум дар соли 2018 таҳия шуда истодааст.

## Эзоҳ

## Пайвандҳо

Гурӯҳ:Филмҳои ИМА
Гурӯҳ:Филмҳои 20th Century Fox
Симпсонҳо

**«Симпсонҳо»** () — силсилафилми тасвирии амрикоӣ дар жанри ситком, ки онро тасвирсоз Мэтт Грейнинг барои ширкати Fox Broadcasting Company офаридааст. «Симпсонҳо» — дарозтарин силсилаи филми тасвирӣ дар таърихи телевизиони ИМА, ки беист аз соли 1989 инҷониб ба экрани телевизион мебарояд. Дар моҳи майи соли 2021 пахши фасли 32-юми силсилатасвир оғоз ёфт.

## Филмҳо

## Эзоҳ
Бозгашт ба оянда

**Бозгашт ба Оянда** () - филми таърихӣ ва ҳунарии машҳури амрикоӣ соли 1985 сохта шудааст

## Эзоҳ

Гурӯҳ:Филмҳои ИМА
Гурӯҳ:Филмҳои Universal Pictures
Гурӯҳ:Филмҳои Amblin Entertainment
Харгӯш Питер 2: Гуреза

**«Харгӯш Питер 2: Гуреза»** () — филми ҳунарии маҳзакавии дарпешистода бо унсурҳои аниматсионӣ 2021.

## Эзоҳ

Гурӯҳ:Филмҳои ИМА
Гурӯҳ:Филмҳои Columbia Pictures
Масти ишқ (филм)

**Масти ишқ** (, ) — филми синамоии мутаваққифшудаи 2019 ба коргардонии Ҳасан Фатҳӣ аст. Ин асари маҳсули муштараки Эрон ва Туркия аст.

## Зиндагинома
Ин филм бурише аз зиндагии Мавлавӣ ва Шамси Табрезӣ дар солҳои 640 то 645 ҳиҷрии қамарӣ мебошад, ки дар ин асар ҳунармандони баноме чун Шаҳоб Ҳусайнӣ дар нақши Шамси Табрезӣ, Порсо Пирӯзфар дар нақши Мавлоно ва ду ҳунарманди маҳбуби турк, Бенсу Сурол дар нақши Марям ва Ханда Эрчел дар нақши Кимиёхотун, духтари Мавлоно ба ифои нақш пардохтаанд.

## Эзоҳ

Гурӯҳ:Филмҳои Эронӣ
Бозиҳои олимпии тобистона 2020

**Бозиҳои олимпии тобистона 2020** (, ,  *Нисэн нидзю: нэн Каки Оримпикку*), расман — **Бозиҳои XXXII-юмин Олимпиа́да** (, ,  *Дай Сандзю: ни-кай Оримпикку Кё: ги Тайкай*), дар шакли маркетинг — **Токио 2020** (, ,  *То: кё: ни-дзэро-ни-дзэро*) — XXXII-умин бозиҳои олимпии тобистона, ки бояд дар пойтахти Ҷопон шаҳри Токио дар соли 2020 баргузор мешуд, аммо ба сабаби дунёгирии COVID-19 баъд аз як сол сурат гирифт (қарори ба таъхир гузоштани 24 марти соли 2020 аз ҷониби Кумитаи байнулмилалии олимпӣ эълон карда шуд).

Дархостҳои расмӣ барои баргузории Бозиҳо то 1 сентябри соли 2011 пешниҳод шуда буданд. 23 майи соли 2012 Кумитаи Байнулмилалии Олимпӣ эълон кард, ки Мадрид, Истанбул ва Токио номзадҳои расмӣ боқӣ мемонанд. 7 сентябри соли 2013 дар Буэнос-Айрес, дар Иҷлосияи 125-уми худ, КБО пойтахти Олимпиадаро эълон кард.

20 марти соли 2021 маълум шуд, ки тамошогарони хориҷӣ ба Бозиҳои олимпӣ ва паралимпӣ дар Токио роҳ дода намешаванд, пули билетҳои қаблан харидашуда баргардонида мешавад. Тамошобинони маҳаллӣ ба рақобат дар Токио иҷозат дода намешаванд. Дар маросими оғоз танҳо 950 тамошобини VIP, аз ҷумла сарони 15 давлати ҷаҳон ва созмонҳои байнулмилалӣ пазируфта шуданд.

## Интихобот

### Дархостҳои расмӣ
мини|400x400пкс| Ҷойгиршавии шаҳрҳои номзад дар харитаи ҷаҳон

#### Номзадҳо
То 24 майи соли 2012, номзадҳо ба унвони шаҳр, ки мизбони Бозиҳои олимпии 2020 хоҳад буд, дар Урупо, Осиё ва Ховари Миёна буданд. Инҳо Мадрид, Токио ва Истанбул мебошанд. То 24-уми май ин ҳайат шомили Дуҳа ва Боку шуд.

Дар гузашта ҳамаи шаҳрҳо барои баргузории Бозиҳои олимпӣ дархост дода буданд ва Токио аллакай мизбони Олимпиадаи соли 1964 буд. Мадрид пайдарпай бори сеюм, барои Токио бори дувум ва Истанбул бори панҷум муроҷиат карданд.

Ғолиб 7 сентябри соли 2013 дар Буэнос-Айрес эълон шуд.

*  Мадрид (дархост аз 1 июни соли 2011, таъйиди расмии ҳукумати Испониё 12 июли соли 2011) — Испониё (Барселона) принимала Летнюю Олимпиаду 1992 года.
*  Истанбул (дархост аз 7 июли соли 2011) — Туркия ҳечгоҳ Бозиҳои олимпиро қабул накардааст.
*  Токио (16 июли соли 2011 Кумитаи Олимпии Ҷопон дархости Токиоро таъйид кард, дар моҳи декабри соли 2011 палатаи пойини порлумон қатънома дар бораи пуштибонии қарорро қабул кард) — дар Токио Бозиҳои олимпии тобистона 1964 баргузор шуда буд.

## Эзоҳ


Гурӯҳ:Бозиҳои олимпӣ
Смурфҳо

**Смурфҳо** () — филми истеҳсоли соли 2011 аз ҷониби ИМА ва Белгия.

## Эзоҳ

## Пайвандҳои беруна

Гурӯҳ:Филмҳои ИМА
Гурӯҳ:Филмҳои Columbia Pictures
Гурӯҳ:Филмҳо бо забони англисӣ
Гурӯҳ:Филмҳои соли 2011
Смурфҳо 2

**Смурфҳо 2** ()

## Эзоҳ

Гурӯҳ:Филмҳои ИМА
Гурӯҳ:Филмҳои Columbia Pictures
Гол (нашрия)

«**Гол**» — нашрияи Маркази таҳқиқоти журналистии Тоҷикистон, замимаи ҳафтаномаи «Фараж», ки аз 25 ноябри 2009 якҷоя бо он ба забони тоҷикӣ нашр мешавад. "Гол " дар саҳифаҳояш роҷеъ ба вазъи имрӯзаи футболи тоҷик, бурду бохти варзишгарони тоҷик ҳангоми ширкаташон дар мусобиқаҳои дохили кишвар ва берун аз он, дар бораи маҳорати варзишгарони дигар соҳаҳои варзиш, вазъи соҳаи варзиш дар дигар мамолики дунё ва ғ. мавод ба табъ мерасонад. Адади нашраш 4 ҳазор нусха (2014).

## Эзоҳ

## Сарчашма
*
Президентҳои Банглодеш

Феҳристи президентҳои Банглодеш аз замони қабули конститутсияи кишвар.

## Президентҳои Банглодеш

## Нигаред низ
* Феҳристи сарвазирони Бангладеш
 

## Эзоҳ

Гурӯҳ:Феҳристи президентҳо
Гурӯҳ:Президентҳои Банглодеш
Барон д’Ҳолбах

**Пол Анри Тирӣ Ҳолбах, [[барон]] д’Олбах** (, номи олмонӣ **Паул Генрих Дитрих фон Ҳо́лбах**, ; 8 декабри 1723, Эдесхайм — 21 январи 1789, Порис) — файласуфи фаронсавии олмонитабор, нависанда, энсиклопедист, омӯзгор, узви ифтихории Академияи илмҳои Санкт-Петербург.

## Зиндагинома
[рост|мини| ''Барон Ҳолбах'', [Соли 1766|1766]]
Пол Анри Тири Ҳолбах дар Олмон дар оилаи савдогари хурд таваллуд шудааст. Ҳолбах унвони барон ва сарвати калонро аз амакаш ба мерос гирифта, дар Порис маскан гирифт ва ҳаёти худро ба фалсафа ва илм бахшид. Хонаи ӯ ба яке аз толорҳои намоёни Фаронса табдил ёфт, ки файласуфону олимони равшанфикр ба он мунтазам ташриф меоварданд. Толори Ҳолбах низ нуқтаи асосии мулоқоти энсиклопедистон буд.

## Эзоҳ
Румӣ Шоазимов

**Рӯмӣ Шоазимов** (*Шоазимов Руми Пулатович*; зод. 21 июли 1992, Душанбе, Тоҷикистон) — коргардони тоҷик.

## Зиндагинома
Румӣ Шоазимов 21 июли соли 1992 дар шаҳри Душанбе дар хонаводаи доктори илмҳои фалсафа Пӯлод Шозимов ба дунё омадааст. Соли 2009, тибқи квотаи президентӣ, ӯ ба шуъбаи коргардонии ВГИК (коргоҳи В. В. Меншов ва В. И. Тумаев) дохил шуд.

## Эзоҳ
 

Гурӯҳ:Синамогарони Тоҷикистон
Гурӯҳ:Коргардонҳои киностудияи “Тоҷикфилм”